
LĒMUMS
Rēzeknē

2026. gada 1. oktobrī	Nr. 795 (prot. Nr. 2026/DS-21, 7.§)

Par pašvaldībai piederoša nekustamā  īpašuma “Skaliņi”, Ozolaines pagastā, pārdošanu elektroniskā izsolē ar augšupejošu soli

      Pamatojoties uz Pašvaldību likuma 10. panta pirmās daļas 16. punktu un 21. punktu, Publiskas personas mantas atsavināšanas likuma 3. panta otro daļu, 5. panta pirmo un piekto daļu, 8. panta otro un trešo daļu un 9. panta otro daļu, Rēzeknes novada pašvaldības 2025. gada 5. jūnija noteikumiem Nr.40 “Kārtība, kādā notiek pašvaldības nekustamā īpašuma un kustamās mantas atsavināšanas process – izsoles kārtībā un atsavināšanas rezultātā iegūto līdzekļu izlietošana Rēzeknes novada pašvaldībā”, ņemot vērā iestādes “Maltas apvienības pārvalde” 2026. gada 3. augusta  atzinumu Nr. MALTPA/2026/2.2/776. Maltas apvienības pārvalde ir izvērtējusi nekustamā īpašuma turpmākās izmantošanas iespējas ierosina nekustamo īpašumu nodošanu atsavināšanai. Ēka netiek izmantota divus gadus un apkures sezona tajā netiek nodrošināta. Ēkā ir paaugstināts mitruma līmenis, kā rezultātā pasliktinās nekustamā īpašuma tehniskais stāvoklis un samazinās tirgus vērtība. Ēkas uzturēšana no Pašvaldības prasītu ievērojamus finanšu līdzekļus un  nodošana nomā dotajā situācijā nav lietderīgs risinājums, jo nomas tiesisko attiecību nodibināšana negarantē īpašuma pilnvērtīgu izmantošanu un nepieciešamo ieguldījumu veikšanu ēkas saglabāšanai.  Ņemot vērā Finanšu komitejas 2026. gada 24. septembra priekšlikumu, Rēzeknes novada dome nolemj:

1. Nodot atsavināšanai, pārdodot elektroniskā izsolē ar augšupejošu soli, Rēzeknes novada pašvaldības nekustamo īpašumu “Skaliņi”, kadastra Nr. 7876 005 0206, kas atrodas “Skaliņi”, Laizāni, Ozolaines pagasts, Rēzeknes novads un sastāv no zemes vienības ar kadastra apzīmējumu 7876 005 0090, kopējā zemes platība 9,90 ha, un uz tās esošām būvēm: skolas ēkas ar kadastra apzīmējumu 7876 005 0090 001 (1078,1 m2), pagraba ar kadastra apzīmējumu 7876 005 0090 003 (24,0 m2) un katlu mājas ar kadastra apzīmējumu 7876 005 0090 005 (156,6 m2).
2. Apstiprināt nekustamā īpašuma “Skaliņi”, kadastra Nr. 78760050206, nosacīto cenu – izsoles sākumcenu EUR 108300,00 (viens simts astoņi tūkstoši trīs simti eiro, 00centi).
3. Apstiprināt nekustamā īpašuma “Skaliņi”, kadastra Nr. 78760050206, elektroniskās izsoles noteikumus (izsoles noteikumi pievienoti).
4. Apstiprināt nekustamā īpašuma “Skaliņi”, kadastra Nr. 78760050206, pirkuma līguma projektu (pirkuma līguma projekts pievienots).
5. Uzdot iestādei “Maltas apvienības pārvalde” publicēt sludinājumu par nekustamā īpašuma “Skaliņi”, kadastra Nr. 78760050206,  izsoli laikrakstā “Rēzeknes Vēstis” un Rēzeknes novada pašvaldības mājas lapā. 
6. Noteikt, ka visi maksājumi, kas saistīti ar šī lēmuma 5. punktā minētā pašvaldības īpašuma izsoles sludinājuma publicēšanu laikrakstā ir veicami no iestādes “Maltas apvienības pārvalde”  budžeta līdzekļiem.
7. Uzdot Rēzeknes novada pašvaldības elektronisko izsoļu komisijai sagatavot elektronisko izsoļu vietnē https://izsoles.ta.gov.lv šī lēmuma 1. punktā minētā pašvaldības īpašuma izsoli. 
8. Izsoles rezultātus iesniegt apstiprināšanai Rēzeknes novada domē.







Domes priekšsēdētājs 								Guntars Skudra

